Document ID: 32012D0762

A BIZOTTSÁG VÉGREHAJTÁSI HATÁROZATA
(2012. december 6.)
a 2009/821/EK határozatnak az állat-egészségügyi határállomásokra és a Traces állat-egészségügyi egységeire vonatkozó listák tekintetében történő módosításáról
(az értesítés a C(2012) 8889. számú dokumentummal történt)
(EGT-vonatkozású szöveg)
(2012/762/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 20. cikke (1) és (3) bekezdésére,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (2) és különösen annak 6. cikke (4) bekezdése második albekezdése második mondatára,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (3) és különösen annak 6. cikke (2) bekezdésére,
mivel:
(1)
A jóváhagyott állat-egészségügyi határállomások listájának összeállításáról, a Bizottság állat-egészségügyi szakértői által végzett ellenőrzésekre vonatkozó egyes szabályok megállapításáról és a Traces állat-egészségügyi egységeinek meghatározásáról szóló, 2009. szeptember 28-i 2009/821/EK bizottsági határozat (4) megállapítja a 91/496/EGK és 97/78/EK irányelvnek megfelelően jóváhagyott állat-egészségügyi határállomások listáját. Ezt a listát az említett határozat I. melléklete tartalmazza.
(2)
A 2009/821/EK határozat I. mellékletében a különleges észrevételek 15. pontja a „Marseille Port” kikötőben található állat-egészségügyi határállomás ideiglenes, e létesítmény - az uniós jogszabályokban előírt követelményeknek való maradéktalan megfelelés érdekében történő - felújítási munkálatainak lezárásáig tartó jóváhagyásának érvényességére hivatkozik. Az ideiglenes jóváhagyás 2012. július 1-ig volt érvényes. Franciaország tájékoztatta a Bizottságot, hogy a munkálatokat befejezték, és a Hangar 23 ellenőrző központ 2012. július 1-je óta működőképes. A 2009/821/EK határozat I. mellékletében a különleges észrevételek 15. pontját ezért el kell hagyni, és a Marseille Portnál található állat-egészségügyi határállomásra vonatkozó bejegyzést ennek megfelelően módosítani kell. A jogbiztonság érdekében az említett módosításokat visszamenőleges hatállyal kell alkalmazni.
(3)
A Dániától, Spanyolországtól, Franciaországtól, Olaszországtól, Szlovákiától és az Egyesült Királyságtól érkezett bejelentések alapján a 2009/821/EK határozat I. mellékletében szereplő listában az ezekben a tagállamokban található állat-egészségügyi határállomásokra vonatkozó bejegyzéseket módosítani kell.
(4)
Németország bejelentette, hogy a stuttgarti repülőtérnél lévő állat-egészségügyi határállomás törlendő az e tagállamra vonatkozó bejegyzések listájából. A 2009/821/EK határozat I. mellékletében szereplő, az említett tagállamra vonatkozó bejegyzések listáját ezért ennek megfelelően módosítani kell.
(5)
A Bizottság ellenőrző szolgálata, az Élelmiszerügyi és Állat-egészségügyi Hivatal ellenőrzést végzett Spanyolországban, amelyet követően a tagállam számára több ajánlást fogalmazott meg. Spanyolország bejelentette, hogy az A Coruña-Laxe kikötőjénél lévő állat-egészségügyi határállomás „Laxe” ellenőrző központját, a ciudad reali és a sevillai repülőtérnél található állat-egészségügyi határállomást, a huelvai állat-egészségügyi határállomás „Puerto Exterior” ellenőrző központját és a maríni kikötőnél lévő állat-egészségügyi határállomás „Protea Productos del Mar” ellenőrző központját ideiglenesen fel kell függeszteni. A 2009/821/EK határozat I. mellékletében szereplő, az említett állat-egészségügyi határállomásokra vonatkozó bejegyzéseket ezért ennek megfelelően módosítani kell.
(6)
Olaszország bejelentette, hogy az anconai repülőtérnél található állat-egészségügyi határállomás törlendő az e tagállamra vonatkozó bejegyzések listájából. A 2009/821/EK határozat I. mellékletében szereplő, az említett tagállamra vonatkozó bejegyzések listáját ezért ennek megfelelően módosítani kell.
(7)
Lettország bejelentése alapján a Patarniekinél lévő állat-egészségügyi határállomás ideiglenes felfüggesztését meg kell szüntetni, ezért a 2009/821/EK határozat I. mellékletében szereplő, az említett tagállamra vonatkozó, érintett bejegyzést ennek megfelelően módosítani kell.
(8)
A 2009/821/EK határozat II. melléklete tartalmazza az integrált számítógépes állat-egészségügyi rendszer (Traces) központi, regionális és helyi egységeinek listáját.
(9)
A Németországtól és Olaszországtól érkezett bejelentések alapján e tagállamokra vonatkozóan bizonyos módosításokat kell végezni a 2009/821/EK határozat II. mellékletében a Traces regionális és helyi egységeinek listáján.
(10)
A 2009/821/EK határozatot ezért ennek megfelelően módosítani kell.
(11)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2009/821/EK határozat I. és II. melléklete e határozat mellékletének megfelelően módosul.
2. cikk
A melléklet 1.a) pontjában és 1.e)ii. alpontjában foglalt módosításokat 2012. július 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2012. december 6-án.

Labels: 3
17
15
6